ХVІІІ стагоддзе было часам паступовага заняпаду Рэчы Паспалітай. Пакуль суседнія дзяржавы - Расія, Прусія, Аўстра-Венгрыя - ператвараліся ў магутныя абсалютыстскія імперыі, Рэч Паспалітую раздзірала барацьба паміж рознымі магнацкімі групоўкамі, паміж магнатамі і шляхтай. На Докшыччыне асабліва цікавых падзей у гэты час не адбывалася. У канцы стагоддзя дзяржава была ў тры прыёмы падзелена паміж моцнымі суседзямі і спыніла існаванне.